李漢魂

李漢魂，字伯豪，係廣東軍人，國民革命軍陸軍上將，鄉下係高州府吳川縣中山鎮。

後生 
1919年，李漢魂喺河北保定軍校畢業之後，成為早期同盟會員。1930年代開始主政廣東。1938至1946年做廣東省政府主席。

佢試過喺龍眼洞買咗窟地起別墅，重同嗰時龍眼洞當地居民嘅關係好親密，創辦至德學校。

晚年 
1949年國民政府輸咗國共內戰之後，李漢魂全家搬咗去美國紐約州。佢哋一家喺White Plains開咗「China Garden」餐廳。

1982年受到廖承志嘅邀請返過中國大陸訪問。

1987年6月30號，李漢魂喺美國紐約州紐約過身，享年91歲。

屋企人 
李漢魂18歲嗰陣由阿媽做主娶咗同村嘅陳金，生咗大仔李斌。李斌未夠1歲嗰陣，陳就染瘟疫死咗。李斌曾經留學德國同捷克，學習軍事。

陳金過身之後，又試由阿媽作主，李娶咗龐芷卿，生咗3仔1女：李煥、李敢、李蘭芬、李楊。

1929年，李漢魂結識吳菊芳。吳1911年喺湖北宜昌出世，鄉下係安徽涇縣。佢哋原先諗住1932年响香港結婚，後來改喺韶關。抗日戰爭時期吳做廣東兒童教養院院長、廣東婦女生產工作團團長。1949年佢跟李漢魂移民美國，1999年病逝。

吳菊芳生咗6個仔女。1933年4月2號，女李湞喺廣州出世。1939年，仔李韶喺韶關病逝。後來仲生咗李淇、、李浩、李渼。李湞係洛杉磯加州大學公共衛生學院榮休教授。李沛係醫生、癌病專家，Li-Fraumeni症候群以佢命名。

漢魂
湛江人
類:中華民國軍人